Държавен вестник, бр. 62, 2018 г., стр. 57

БРОЙ  62	
Д Ъ Р Ж А В Е Н  В Е С Т Н И К 	
СТР.  57  
ване на проект на генерален план на пристанище 
за обществен транспорт с регионално значение 
„Пристис“ – подробен устройствен план – план 
за регулация и застроя­ване за пристанищната 
територия и парцеларен план за пристанищната 
акватория. Със заповедта е одобрено и задани-
ето за проектиране. Заповедта е публикувана 
на официалната интернет страница на Изпъл-
нителна агенция „Морска администрация“ на 
15 януари 2018 г.
Със заявление на Община Русе вх. № Р-84 от 
16 януари 2018 г. е внесен проект на генерален 
план на пристанище за обществен транспорт с 
регионално значение „Пристис“ – подробен ус-
тройствен план – план за регулация и застрояване 
за пристанищната територия и парцеларен план 
за пристанищната акватория. Към заявлението 
са приложени: извадка за имотите, съставлява-
щи територията на пристанище за обществен 
транспорт с регионално значение „Пристис“, от 
подробен устройствен план – план за улична 
регулация, изменение на план за улична регу-
лация, план за регулация, план за застрояване, 
изменение на план за регулация и изменение 
на план за застрояване за обект „Крайбрежна 
парково-традиционна зона на гр. Русе“, одобрен 
с Решение № 1385 на Общинския съвет – гр. Русе, 
прието с протокол № 49 от 23 април 2015 г. (ДВ, 
бр. 35 от 2015 г., НР, об. № 3185), като част от 
проект „Изработване на интегриран план за 
градско възстановяване и развитие на гр. Русе“, 
финансиран със средства по Оперативна програма 
„Регионално развитие 2007 – 2013 г.“, съгласно До-
говор за предоставяне на безвъзмездна финансова 
помощ BG161PO001/1.4-07/2010/001 и документи, 
удостоверяващи изпълнението на нормативно 
установените изисквания за неговото съгласуване 
и одобряване, в т. ч: Становище на заместник-
министъра на културата изх. № ЗЗ-НН-1397 от 
19 декември 2014 г. за съгласуване на проекта 
на подробен устройствен план с изискването, че 
всички следващи фази на проектиране подлежат 
на съгласуване по реда на Закона за културното 
наследство; писмо на директора на Регионалната 
инспекция по околната среда и водите – Русе, 
изх. № 33-01-164#2 от 2 юли 2013 г., съгласно 
което за проекта на Интегриран план за градско 
възстановяване и развитие на гр. Русе е прове-
дена процедура по преценяване необходимостта 
от екологична оценка по реда на глава шеста от 
Закона за опазване на околната среда, в т.ч. про-
цедура по оценка на съвместимостта с предмета 
и целите на опазване на защитените зони, при-
ключила с постановено съгласувателно Решение 
№ РУ-3-ЕО/2013 г., и доколкото предвижданията, 
обхватът и съдържанието на проекта на подробен 
устройствен план – план за улична регулация, 
изменение на план за улична регулация, план за 
регулация, план за застрояване, изменение на план 
за регулация и изменение на план за застрояване за 
обект „Крайбрежна парково-традиционна зона на 
гр. Русе“ не противоречат на предвижданията на 
съответната зона „А“ – зона с публични функции 
с висока обществена значимост в Интегрирания 
план за градско възстановяване на гр. Русе, за 
конкретния подробен устройствен план не се на-
лага провеждане на нови процедури по екологична 
оценка и оценка за съвместимост; становища на 
експлоатационните дружества „Водоснабдяване 
и канализация“ – ООД, изх. № ПТО/ИЛ 9388 от 
13 ноември 2013 г., с приложен към него прото-
кол от технически съвет, и „Енерго – Про Мре-
жи“ – АД, изх. № РС-13-ПСТ-26 от 9 юли 2013 г.
Към образуваната по заявлението админи-
стративна преписка служебно са приобщени: 
документи, удостоверяващи правото на собстве-
ност на заявителя върху засегнатите от проекта 
пристанищни имоти; скица-проект № 15-499501-
11.10.2017 г. за изменение на КККР за поземлен 
имот с идентификатор 63427.132.1 по кадастрал-
ната карта и кадастралните регистри на гр. Русе, 
издадена на 11 октомври 2017 г. от Службата по 
геодезия, картография и кадастър – Русе, за по-
землен имот с проектен идентификатор 63427.2.2; 
Решение № РУ-3-ЕО/2013 г. за преценяване на 
необходимостта от извършване на екологична 
оценка, издадено на 17 юни 2013 г. от дирек-
тора на Регионалната инспекция по околната 
среда и водите – Русе, със заключение да не се 
извършва екологична оценка на Интегриран 
план за градско възстановяване и развитие на 
гр. Русе; Решение № РУ-102-ПР/2016 г. за пре-
ценяване на необходимостта от извършване на 
оценка на въздействието върху околната среда, 
издадено на 14 декември 2016 г. от и.д. директор 
на Регионалната инспекция по околната среда и 
водите – Русе, със заключение да не се извършва 
оценка на въздействието върху околната среда 
за инвестиционно предложение за „Рехабилита-
ция на кейовите стени на пътнически терминал 
Русе-център и подобряване на навигационните 
условия на три корабни места“; инвестицио-
нен проект за обект „Рехабилитация на кейови 
стени на пътнически терминал Русе-център 
и подобряване на навигационните условия на  
3 корабни места“ (текстови и графични части), 
разработен във фаза „технически проект“ по 
части: „Геодезическа“, „Геоложка“, „Хидротех-
ническо строителство“ за подобект „Пътнически 
терминал“, „Хидротехническо строителство“ за 
подобект „Лиман за малки плавателни съдове“, 
„Електрическа“, „Водоснабдяване и канализация“, 
„Пътна“, „Временна организация и безопасност 
на движението“, „Пожарна безопасност“, „План 
за безопасност и здраве“ и „План за управление 
на строителните отпадъци“, както и приложеното 
към него писмо на директора на Националния 
институт за недвижимо културно наследство, 
изх. № 0800-578/2 от 22 декември 2015 г., съгласно 
което територията, предмет на разработката, е 
разположена в близост до Античната крепост 
„Сексагинта Приста“ със статут на археологи-
ческа недвижима културна ценност с категория 
„национално значение“ (ДВ, бр. 57 от 1968 г.), но 
не попада в нейната охранителна зона, в грани-
ците на територията, предмет на разработката, 
няма обекти със статут на недвижими културни 
ценности по смисъла на чл. 59, ал. 4 и чл. 65 от 
Закона за културното наследство и същата не е 
включена в групова недвижима културна ценност, 
поради което исканията за намеси не подлежат 
на съгласуване при условията и по реда на Закона 
за културното наследство.